Toe hy 21 jaar gelede vir die eerste keer in Parys aankom, sou Louis hom nooit kon indink dat hy eendag ’n château in die Franse platteland sou besit nie. In Amper Frans vertel hy op skreesnaakse wyse hoe hy alles wat Frans is ontdek en beproef het saam met sy lewensmaat, Hardy Olivier.
Dis ons eerste dinner paartie met nét Franse gaste en ek en Hardy bly beleef staan sodat die gaste by die formeel gedekte tafel kan gaan sit. Ek probeer ewe galant om die stoel vir François aan my regterkant uit te trek en Hardy probeer dieselfde doen vir Margot aan sy regterkant.